**ANUNȚ SELECȚIE MEMBRI**

**pentru CLUSTER-ul de INOVARE SMART6**

Sectorul 6 al Municipiului București este beneficiarul proiectului „*SMART 6 - Planificare Strategica pentru Transformare Digitala si Energie Verde*”, cod SMIS 155741

Obiectivul general al proiectului îl reprezintă consolidarea capacității administrative a Sectorului 6 al Municipiului București și simplificarea procedurilor prin dezvoltarea de strategii locale în domeniul transformării digitale și al energiei verzi.

Prin proiect este prevăzută dezvoltarea a două strategii în domeniul transformării digitale și al energiei verzi, adaptate condițiilor și mediului local specific Sectorului 6. Aceste strategii vor fi elaborate prin intermediul unui instrument consultativ numit „cluster de inovare" ce are ca scop implicarea și consultarea factorilor cointeresați în procesul de planificare strategică. Clusterul de inovare va funcționa pe toată durata implementării strategiilor și inclusiv în perioada de sustenabilitate a proiectului SMART6.

În cadrul activității clusterului, vor fi identificate soluții inovative în domeniul transformării digitale și al energiei verzi, aplicabile la nivelul Sectorului 6 al Municipiului București. Aceste soluții vor fi integrate în conținutul documentelor strategice, în planul de acțiuni și în lista de proiecte prioritare, contribuind astfel la caracterul inovativ al proiectului.

Pentru elaborarea celor 2 strategii locale se constituie un cluster de inovare alcătuit din:

* reprezentanți ai conducerii primăriei și ai structurilor de specialitate din domeniile vizate de cele 2 strategii (digitalizare și energie verde);
* reprezentanți ai mediului de afaceri implicat în proiecte la nivelul sectorului, din Sectorul 6 sau reprezentativ pentru domeniile digitalizare și energie verde;
* reprezentanți ai mediului universitar și de cercetare din cele 2 domenii;
* reprezentanți ai mediului neguvernamental (asociații/ fundații cu activitate civică, în sector, în București sau cu expertiză în domeniile vizate).

Cluster-ul va avea **minim 20 membri**.

**Membrii interni - reprezentanții administrației publice locale** vor fi desemnați de primarul Sectorului 6, conform competențelor acestora.

**Membrii externi - reprezentanții celorlalte tipuri de organizații** vor fi supuși unui proces de selecție, având la bază următoarele criterii:

1. Experiență relevantă

1. Demonstrarea pregătirii și experienței anterioare în cel puțin unul din domeniile vizate

2. Participarea anterioară la proiecte/ activități/ inițiative/ evenimente ce au avut ca teme principale Smart City, digitalizare, energie verde și altele similare

3. Proiecte premiate/ bune practici curente sau anterioare în domeniile vizate la nivel național sau internațional

4. Proiecte curente sau anterioare în domeniile vizate derulate pe teritoriul Sectorului 6

5. Proiecte curente sau anterioare în domeniile vizate derulate cu Primăria Sectorului 6

2) Funcție de reprezentare

1. Deținerea unei funcții de conducere/ reprezentare în cadrul organizației

3) Diversitate și reprezentativitate

1. Asigurarea reprezentativității tuturor domeniilor conexe transformării digitale și energiei verzi în cadrul cluster-ului

Dosarele de participare vor cuprinde:

* scrisoare de intenție
* prezentarea organizației
* CV-ul candidatului în format Europass, actualizat
* documente relevante raportat la criteriile de selecție
* documentul prin care persoana este desemnată ca reprezentant al organizației din care face parte

și vor fi trimise la adresa de e-mail suzanne.dobromir@primarie6.ro, nu mai târziu de 07.08.2023, ora 16.00.

Candidaturile vor fi înregistrate și supuse procesului de selecție.

Rezultatele finale ale procesului de selecție vor fi anunțate în termen de 5 zile lucrătoare de la termenul de depunere a candidaturilor pe pagina web a Primăriei Sectorului 6, [www.primarie6.ro](http://www.primarie6.ro).